b'\n_START_ARTICLE_\nPokret za ljudska prava\n_START_PARAGRAPH_\nPokret za ljudska prava u Sjedinjenim Ameri\xc4\x8dkim Dr\xc5\xbeavama je duga, u prvom redu nenasilna borba za stjecanje i izjedna\xc4\x8davanje ljudskih prava pred zakonom ponajprije afroameri\xc4\x8dkih gra\xc4\x91ana SAD-a. Na tlu SAD-a djeluje mnogo pokreta koji se bore za dobrobit razli\xc4\x8ditih dru\xc5\xa1tvenih grupacija, ali ovaj termin se \xc4\x8desto koristi kada se govori o naporima u godinama izme\xc4\x91u 1955. i 1968. da se ukine diskriminacija protiv Afroamerikanaca i da se ukine rasna segregacija, naro\xc4\x8dito u dr\xc5\xbeavama ameri\xc4\x8dkog Juga._NEWLINE_\xc4\x8clanak se bavi naro\xc4\x8dito ovim pokretom, a ne poredbom pokreta kako bi se ukinula diskriminacija nasuprot drugim etni\xc4\x8dkim grupacijama unutar SAD-a._NEWLINE_Rije\xc4\x8d je o periodu izme\xc4\x91u 1955. godine kada je zapo\xc4\x8deo bojkot autobusnog prometa i 1968. godine kada je uhi\xc4\x87en Martin Luther King Junior.'